Source: http://www.ziarulderoman.ro/trei-infrangeri-consecutive-pentru-fotbalistii-romascani-in-liga-a-3-a/
Timestamp: 2016-10-28 06:26:31+00:00

Document:
Trei înfrângeri consecutive pentru fotbaliştii romaşcani, în Liga a 3-a – Ziarul de Roman | Despre Ziarul de Roman
vineri, 28 octombrie 2016 - 09:26:30 AM
Articol publicat în data de: Dum, 25 Sep 2016 Sport | de către Ziarul de Roman Trei înfrângeri consecutive pentru fotbaliştii romaşcani, în Liga a 3-a
În acest weekend s-au disputat partidele etapei a patra în Liga a 3-a de fotbal, seria I. În cadrul acestei etape, vineri, 23 septembrie, CSM Roman a evoluat pe teren propriu, împotriva CSM Paşcani, echipă clasată pe ultimul loc înaintea acestei etape. Fotbaliştii romaşcani au fost învinşi pe stadionul „Moldova”, scor 3-4, după ce la pauză scorul era favorabil tot oaspeţilor, 1-2. Au marcat: Popa (14), Ţapu (50) şi Dutciuc (83), pentru CSM Roman, respectiv Viorică (11, 81), Nemţanu (44) şi Macovei (56), pentru CSM Paşcani.
Pentru a doua etapă la rând, apărarea CSM Roman încasează patru goluri. Este a treia înfrângere consecutivă pentru CSM Roman, după eşecurile din etapa a 2-a, 1-2 acasă, cu AFK Csikszereda Miercurea Ciuc, şi din etapa a 3-a, 0-4 în deplasarea de la AFC Hărman. Cu trei puncte după primele patru etape, CSM Roman se află doar pe locul al 12-lea în clasamentul seriei I, având cel mai slab început de sezon din ultimii patru ani – în sezonul 2012-2013, SCM Petrotub – la acea vreme – avea doar un singur punct după primele patru meciuri jucate în campionat.
În cadrul etapei a patra a seriei I a Ligii a 3-a s-au mai înregistrat rezultatele: Atletico Vaslui – Ştiinţa Miroslava 1-0, Aerostar Bacău – AFC Odorheiu Secuiesc 5-1, Olimpia Râmnicu Sărat – Sportul Chişcani 1-1, SC Bacău – AFC Hărman 0-2, Sporting Lieşti – Avântul Valea Mărului 3-0, Olimpic Cetate Râşnov – Metalosport Galaţi 0-1. AFK Csikszereda Miercurea Ciuc a stat. Etapa viitoare, CSM Roman va juca în deplasare, la Știinţa Miroslava.
TAGURI csm pascaniCSM RomanfotbalLiga a 3-a
Handbalistele romașcane vor a șaptea victorie consecutivă la Craiova

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 csm